CELEX: C2005/315/27
Language: da
Date: 2005-12-10 00:00:00
Title: Sag T-364/05: Sag anlagt den  26. september 2005  — Saint-Gobain Pam mod KHIM

10.12.2005   
            
            
               DA
            
            
               Den Europæiske Unions Tidende
            
            
               C 315/14
            
         Sag anlagt den 26. september 2005 — Saint-Gobain Pam mod KHIM
   (Sag T-364/05)
   (2005/C 315/27)
   Processprog: fransk
   Parter
   
      Sagsøger: Saint-Gobain Pam SA (Nancy, Frankrig) [ved: avocat J. Blanchard]
   
      Sagsøgt: Kontoret for Harmonisering i det Indre Marked (Varemærker og Design)
   
      Andre parter i appelsagen: Propamsa SA
   Sagsøgerens påstande
   
               —
            
            
               Afgørelse truffet den 15. april 2005 af Fjerde Appelkammer ved Harmoniseringskontoret annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: Saint-Gobain Pam SA
   
      Det EF-varemærke, der søges registreret: ordmærket »PAM PLUVIAL« for varer i klasse 6 (»rør og slanger af metal eller fremstillet på basis af metal, rør og slanger af støbejern, samlestykker af metal til førnævnte produkter«) og klasse 17 (»samlestykker, ikke af metal, til stive rør og slanger, ikke af metal«).
   
      Indehaver af det i indsigelsessagen påberåbte varemærke eller tegn: Propamsa SA.
   
      Det i indsigelsessagen påberåbte varemærke eller tegn: det spanske delvist figurative mærke nr. 737 992 »PAM PAM« for varer i klasse 19 (»byggematerialer«), det spanske ordmærke nr. 120 075 »PAM« for varer i klasse 19 (»cement«) og det internationale varemærke nr. 463 089 »PAM« for varer i klasse 1 (»bindemidler til industrielle formål«) og klasse 19 (»byggematerialer, ikke af metal«).
   
      Indsigelsesafdelingens afgørelse: indsigelsen taget til følge og afslag på ansøgningen om registrering.
   
      Appelkammerets afgørelse: klagen afslået.
   Søgsmålsgrunde:
   Tilsidesættelse af princippet om funktionel kontinuitet mellem Harmoniseringskontorets instanser, eftersom dette princip ikke kan have som konsekvens, at en part, der for den afdeling, der træffer afgørelse i første instans, ikke har fremlagt visse faktiske og retlige omstændigheder inden for de af denne afdeling fastsatte frister, skal have afslag i medfør af artikel 74, stk. 2, i forordning nr. 40/94 om EF-varemærker på at påberåbe sig disse beviser for appelkammeret.
   Tilsidesættelse af forordningens artikel 8, stk. 1, litra b).